Foto: AP / Vincent Thian Xitoy hukumati Amerika tomoni bilan avval erishilgan kelishuvlarni bekor qilish haqida qaror qabul qildi. Bunga AQSh tomonidan Xitoy mahsulotlariga import bojlari joriy etilgani sabab bo‘lgan, deyiladi XXR Tijorat vazirligi bayonotida. «Savdo bo‘yicha maslahatlashuvlar vaqtida erishilgan barcha kelishuvlar o‘z kuchini yo‘qotadi», - deyiladi Xitoy Tijorat vazirligi bayonotida. Avvalroq, Xitoy hukumati AQSh mahsulotlariga bojlar joriy etishi, bu Qo‘shma Shtatlar tomonidan Xitoy tovarlariga import bojlari kiritilishiga javoban yuz berishi xabar qilingandi.